Cholula
Store norske leksikon,Geografi,Verdens geografi,Nord- og Mellom-Amerika,Mexicos geografi
Cholula er en liten by i Mexico, i delstaten Puebla. Den ligger cirka 2150 meter over havet, 10 km vest for Puebla by. Byen har 120 459 innbyggere (INEGI, 2010). Cholula har vært bosatt i over 2000, og har betydelig turisme.
Da spanjolene trengte inn i Mexico, var Cholula en av aztekernes største og mest blomstrende byer og et religiøst senter, helliget guden Quetzalcóatl. Her ligger verdens største tempelpyramide Gran Pirámide de Cholula; intakt, men fullstendig overgrodd. På toppen av pyramiden bygde de spanske erobrerne kirken Nuestra Señora de los remedios. Byen har for øvrig 40 kirker i kolonistil. I 1519 ble tusenvis av byens innbyggere slaktet ned i en massakre utført av spanjolene og deres allierte tlaxcaltekerne, etter et mislykket bakholdsangrep fra aztekerne. Les mer i Store norske leksikon Mexicos geografi Mexicos historie arkitektur i Mexico